
	[bookmark: nev]KRASZNAI CSENGE ZOÉ
krasznaicsenge@gmail.com
Pszichológia
BA, 5. félév
Károli Gáspár Református Egyetem
Bölcsészettudományi Kar
	
[bookmark: _GoBack]






Témavezető:
	Rózsa Sándor
egyetemi  docens, KRE BTK




A szocioszexualitás pszichológiai háttértényezőinek vizsgálata: Demográfiai tényezők, nemi szerepek, kötődés és a „sötét” személyiségjegyek összefüggései

Az utóbbi évtizedekben egyre jelentősebb témának számít a szocioszexualitás és a mögötte húzódó hatások megértése. Ezek közül a szakirodalom főként a szociodemográfiai tényezőket, a nemi szerepekkel való azonosulást, a kötődést és a sötét személyiségjegyeket azonosította. A kutatás fő célja a fenti prediktorok átfogó modellben történő értelmezése, és az egyes prediktorok szerepének vizsgálata.
Az online vizsgálatban összesen 1344 fő (851 nő és 493 férfi) vett részt. A szociodemográfiai tényezők mellett szerepelt a Szocioszexuális Orientációs Kérdőív (SOI-R), a Sötét Négyes Kérdőív (SD4), Kapcsolatok Élményei Kérdőív (ECR-RS), valamint a férfi és női nemi szerepekkel való azonosulás (CFNI-45, CMNI-30).
A mérőeszközök pszichometriai jellemzőinek vizsgálatát követően korrelációs elemzésekre került sor, amely alapján több hierarchikus regressziós modell került felállításra. A regresszió eredményei szerint a szocioszexuális vágy tekintetében egy erős prediktív modellt sikerült felállítani, ellenben az attitűd és a viselkedés prediktorai kevésbé voltak egyértelműek. Végül a globális szocioszexualitás esetében a nemi szerepekkel való azonosulás bizonyult a legjelentősebb tényezőnek mind férfiak, mind nők körében.
Az eredmények rámutatnak a nemi szerepek és a szocioszexualitás szoros összefüggésére, ami releváns lehet a modern társadalmak párkapcsolati és reprodukciós nehézségeinek megértésében.



